**ΣΧΕΔΙΑΓΡΑΜΜΑ: Η έκρηξη της Επανάστασης (1789)**

**Η σύγκληση των Γενικών Τάξεων**

|  |
| --- |
| **Γενικές Τάξεις:** η συνέλευση των αντιπροσώπων και των τριών τάξεων. |

**Λόγος σύγκλησης των Γενικών Τάξεων:** η οικονομική κρίση υποχρέωσε τον βασιλιά Λουδοβίκο να επαναφέρει ως υπουργό οικονομικών το Νεκέρ (1788), ο οποίος πρότεινε ως μόνη λύση τη σύγκληση των Γενικών Τάξεων για την έγκριση και την επιβολή νέων φόρων.

**Σύνθεση της συνέλευσης των Γενικών Τάξεων**

Όταν άρχισε τις εργασίες της η συνέλευση, στις 5 Μαΐου 1789, τα μισά περίπου μέλη της προέρχονταν από τους ευγενείς και τους κληρικούς και τα άλλα μισά από την Τρίτη Τάξη, η οποία υπερείχε με ελαφρά πλειοψηφία.

Η σύνθεση των Γενικών Τάξεων το 1789. Οι αντιπρόσωποι της Τρίτης Τάξης είναι **στην πλειοψηφία τους αστοί**, υπάρχουν όμως και **μερικοί ευγενείς**, όπως ο Μιραμπώ. **Είναι χαρακτηριστικό ότι δεν περιλαμβάνεται κανένας εργάτης ή αγρότης.**

**Συγκρότηση της Εθνικής Συνέλευσης**

* Ενώ οι αντιπρόσωποι της Τρίτης Τάξης ανέμεναν την εξαγγελία μεταρρυθμιστικών προτάσεων από τον Λουδοβίκο, διαπίστωσαν ότι ο αντικειμενικός στόχος ήταν η επιβολή νέων φόρων που θα πλήρωναν μόνο αυτοί.
* Η αντίδραση τους υπήρξε άμεση και με το επιχείρημα ότι εκπροσωπούσαν το 98% των Γάλλων αυτοανακηρύχθηκαν **Εθνική Συνέλευση**, την οποία όμως ο Λουδοβίκος δεν αναγνώρισε.

**Ο Όρκος του Σφαιριστηρίου (20 Ιουνίου 1789)**

* Οι αντιπρόσωποι της Τρίτης Τάξης έδωσαν τον λεγόμενο Όρκο του Σφαιριστηρίου (από την αίθουσα των ανακτόρων όπου συγκεντρώθηκαν), με τον οποίο δεσμεύθηκαν να μην αποχωρήσουν αν δεν δώσουν σύνταγμα στη Γαλλία.
* Από φόβο μήπως συλληφθούν, ανακήρυξαν **τα μέλη της Εθνικής Συνέλευσης απαραβίαστα.**
* **Μετά τη μάταιη απόπειρα του βασιλιά να εμποδίσει τη λήψη των αποφάσεων αυτών και την προσχώρηση στην Εθνική Συνέλευση αντιπροσώπων του κλήρου και των ευγενών**, η Συνέλευση μετατράπηκε σε **Συντακτική**.

**Το τέλος του Παλαιού Καθεστώτος**

**Κατάληψη της Βαστίλλης (14 Ιουλίου 1789)**

* προσπάθεια της **Συντακτικής Συνέλευσης** να ψηφίσει Σύνταγμα
* έντονη αντίδραση του βασιλιά και συγκέντρωση στρατού στις Βερσαλλίες.
* αγανάκτηση και ενεργός δράση του λαού, κατάληψη της Βαστίλλης.
* **Στις 14 Ιουλίου με το σύνθημα ελευθερία, ισότητα, αδελφοσύνη Ο λαός κατέλαβε τη Βαστίλλη, σύμβολο της απολυταρχικής καταπίεσης, αφού χρησίμευε ως φυλακή για τους αντιφρονούντες.**
* **η εξέγερση εναντίον του παλαιού καθεστώτος μεταδόθηκε στις επαρχίες.**
* **Στις επαρχίες καταλύθηκαν οι δημοτικές αρχές και εκλέχτηκαν νέες.**
* **Οργανώθηκε η εθνοφυλακή και λεηλατήθηκαν οι πύργοι των ευγενών.**
* Στο μεταξύ η Συντακτική Συνέλευση προχώρησε **στις 4 Αυγούστου 1789 στην κατάργηση των προνομίων,** πράξη που σήμανε και το τέλος του παλαιού καθεστώτος.

**Διακήρυξη των Δικαιωμάτων Ανθρώπου και Πολίτη**

Στις 26 Αυγούστου ψήφισε τη**Διακήρυξη των Δικαιωμάτων του Ανθρώπου και του Πολίτη**.

* Προβάλλονταν οι θεμελιώδεις αρχές του Διαφωτισμού (όπως ελευθερία, ισότητα, δικαιοσύνη), επάνω στις οποίες θα θεμελιωνόταν το νέο καθεστώς.
* Ο βασιλιάς υποχρεώθηκε να επικυρώσει τα τετελεσμένα και να εγκατασταθεί στο Παρίσι, ώστε να βρίσκεται υπό των έλεγχο των επαναστατών.